TRC แจกข่าวดีซื้อหุ้นคืน-ได้งานใหม่
บริษัท ทีอาร์ซี คอนสตรัคชั่น แจกข่าวดีซื้อหุ้นคืน-ได้งานใหม่
17 ก.ย. 2553

บริษัท ทีอาร์ซี คอนสตรัคชั่น แจกข่าวดีซื้อหุ้นคืน-ได้งานใหม่
บริษัท ทีอาร์ซี คอนสตรัคชั่น(TRC) เปิดเผยว่า คณะกรรมการบริษัทมีมติให้ซื้อหุ้นคืนเพื่อบริหารทางการเงิน  จำนวน 30 ล้านหุ้น คิดเป็นสัดส่วน  9.09%  รวมเป็นเงินทั้งสิ้น 105 ล้านบาท ผ่านตลาดหลักทรัพย์แห่งประเทศไทย
นอกจากนี้ คณะกรรมการรับทราบการได้รับ Letter of Intent จาก Gulf JP Company สำหรับโครงการ Gas Pipeline Construction Work for Gulf JP?s IPP and SPP Projects  คาดว่าจะลงนามในสัญญาประมาณเดือนต.ค.2553 
ทั้งนี้ เป็นงานก่อสร้างวางระบบท่อก๊าซธรรมชาติ และสถานีควบคุมปริมาณก๊าซ สำหรับโรงไฟฟ้า รวม 8 สัญญา โครงการตั้งอยู่ที่ จังหวัดสระบุรี ฉะเชิงเทรา ระยอง และปทุมธานี  มูลค่างาน 2,016 ล้านบาท และ 21,090,000 เหรียญสหรัฐ หรือประมาณ 2,669.8 ล้านบาท กำหนดระยะเวลาทำงานประมาณ 3 ปี สิ้นสุดปี 2556
ด้านราคาหุ้นTRC  ปรับตัวขึ้นสวนทางตลาดหุ้นโดยรวม ล่าสุด ซื้อขายที่ 3.62 บาท เพิ่มขึ้น 0.10บาทหรือเพิ่มขึ้น 2.84%